CELEX: 22005D0117
Language: hr
Date: 2005-09-30 00:00:00
Title: Odluka Zajedničkog odbora EGP-a br. 117/2005 od 30. rujna 2005. o izmjeni Priloga VI. (Socijalna sigurnost) Sporazumu o EGP-u

11/Sv. 99
            
            
               HR
            
            
               Službeni list Europske unije
            
            
               277
            
         22005D0117
   
               L 339/20
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 117/2005
   od 30. rujna 2005.
   o izmjeni Priloga VI. (Socijalna sigurnost) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog VI. Sporazumu je izmijenjen Odlukom Zajedničkog odbora EGP-a br. 43/2005 od 11. ožujka 2005. (1).
            
         
               (2)
            
            
               Uredba Komisije (EZ) br. 77/2005 od 13. siječnja 2005. o izmjeni Uredbe Vijeća (EEZ) br. 574/72 o utvrđivanju postupka provedbe Uredbe (EEZ) br. 1408/71 o primjeni sustava socijalne sigurnosti na samozaposlene osobe i njihove obitelji koje se kreću unutar Zajednice (2), treba se unijeti u Sporazum,
            
         ODLUČIO JE:
   Članak 1.
   Točka 2. (Uredba Vijeća (EEZ) br. 574/72) Priloga VI. Sporazumu mijenja se kako slijedi:
   
               1.
            
            
               Dodaje se sljedeća alineja:
               
                           „—
                        
                        
                           
                              32005 R 0077: Uredba Komisija (EZ) br. 77/2005 od 13. siječnja 2005. (SL L 16, 20.1.2005., str. 3.).”
                        
                     
         
               2.
            
            
               Tekst točaka 303. (ISLAND - DANSKA), 323. (ISLAND - FINSKA), 324. (ISLAND - ŠVEDSKA) i 327. (ISLAND — NORVEŠKA) u prilagodbi (g) zamjenjuje se sljedećim:
               „Članak 15. Nordijske konvencije o socijalnoj sigurnosti od 18. kolovoza 2003.: Sporazum o uzajamnom odricanju od povrata prema članku 36. stavku 3., članku 63. stavku 3. i članku 70. stavku 3. Uredbe (troškovi davanja u naravi u odnosu na bolest i majčinstvo, nesreće na radu i profesionalne bolesti te naknade za nezaposlenost) i članku 105. stavku 2. o provedbi Uredbe (troškovi administrativnih provjera i liječničkih pregleda).”
            
         
               3.
            
            
               Tekst točke 314. (ISLAND - LUKSEMBURG) u prilagodbi (g) zamjenjuje se sljedećim:
               „Mjera od 30. studenoga 2001. o naknadi troškova u području socijalne sigurnosti.”
            
         Članak 2.
   Tekst Uredbe (EZ) br. 77/2005 na islandskom i norveškom jeziku, koji je potrebno objaviti u Službenom listu Europske unije u tekstu Dopune Sporazumu o europskom gospodarskom prostoru, vjerodostojan je.
   Članak 3.
   Ova Odluka stupa na snagu 1. listopada 2005., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 30. rujna 2005.
      
         
            Za Zajednički odbor EGP-a
         
         
            Predsjednik
         
         Nj.P.V. princ Nikolaus von LIECHTENSTEIN
      
   
   
      (1)  SL L 198, 28.7.2005., str. 45.
   
      (2)  SL L 16, 20.1.2005., str. 3.
   
      (3)  Ustavni zahtjevi nisu navedeni.